open-index/open-wikipedia-markdown huggingface dataset:
Fasti

:*Se også diktet [[Fasti (Ovid)|Fasti]] av [[Ovid]]

*'Fasti*' ([[latin]] *fas*, av *fastus*) var [[kalender]]en i [[Romerriket]]. Opprinnelig betød ordet «dager det kunne holdes [[rettergang]]» (og lignende sivile gjøremål), og det motsatte var *dies nefasti* (eller *feriae*) – festdager, men ordet fikk etter hvert en utvidet betydning av «kalender» eller «fortegnelse over dager». Etter Romerrikets nedgang fortsatte ordet *fasti* å bli benyttet i tilsvarende nedtegnelser i det [[kristne]] [[Europa]] og i senere [[Vesten|vestlig]] kultur. På [[den romerske republikken]]s tid fantes det om lag 40 festdager i løpet av året. I den etterfølgende [[Det romerske keiserriket|keisertiden]] ble antallet festdager utvidet.

Forfatteren [[Ovid]]s dikt *Fasti* er en poetisk-didaktisk framstilling av festdagene.

== Religion og lov ==
*Fasti* er flertall av det latinske [[adjektiv]]et *fastus*, mest vanlig benyttet som et [[substantiv]]. Ordet er avledet fra *fas* i betydningen «det som er tillatt», det vil si «det som ifølge gudene er lovlig». *Fas* er et sentralt konsept i [[romersk religion]]. Selv om det tidvis er oversatt som «guddommelig lov», er *fas* mer presist det som «religiøst lovlig»,  I offentlig religion ble *fas est* erklært før en påkrevd handling ble kunngjort eller tillatt ut fra romersk religiøs skikk og ved guddommelig lov. *Fasti dies* var dager hvor forretning kunne bli utført uten ugudelighet. Dette stod i kontrast til *dies nefasti*, dager hvor forsamlinger eller domstoler ikke kunne sammenkalles. Ordet *fasti* kom således til å få betydningen «lister organisert etter tid». Den verdslige strukturen adskilte *fasti* fra *regesta'' som ganske enkelt var lister over eiendom eller eiendeler, slik som land eller dokumenter, eller eiendomstransaksjoner.

## Referanser


## Se også
* Den romerske kalender
Wele-Nzás

**Wele-Nzás** er en provins i Ekvatorial-Guinea. Den ligger i den sørøst i Río Muni som er fastlandsdelen av landet. Provinsen grenser til Gabon i øst og sør og provinsene Centro Sur i vest og Kié-Ntem i nord.
Fasti (Ovid)

***Fasti*** er et dikt av den romerske skribenten Ovid som skildrer festdagene (fasti) i den romerske kalenderen. Verket er kjent bare i 6 bøker, som hver beskriver én måned fra januar til juni, og det er mulig at årets siste seks måneder ikke ble beskrevet fordi dikteren ble sendt i eksil i år 8 e. Kr.

Diktet er skrevet i versemålet elegisk distikon og består av en rekke øyenvitneskildringer og «intervju» med romerske guder som forklarer de romerske høytidenes bakgrunn, opprinnelse og skikker.

Verket er en viktig kilde til kunnskap om romersk religion, selv om det også er funnet noen avvik i forhold til andre kilder, og kritikere har påpekt av diktet har et underdanig overfokus på Augustus og hans ætt. Utdrag er oversatt til norsk i antologien *[[Romersk religion (bok)|Romersk religion]]*, 2010.

## Eksterne lenker
* English translation ved A.S. Kline (2004)
* latinsk tekst fra Prosjekt Gutenburg
Lü Yue

**Lü Yue** (, pinyin: *Lǔ Yuè*; født 1957 i Tianjin i Folkerepublikken Kina) er en kinesisk filmfotograf og filmregissør. Han har ry for å være en av sitt lands ledende filmfotografer, og har samarbeidet med regissører som for eksempel Zhang Yimou, Tian Zhuangzhuang og Huang Shuqin. 

## Filmografi
### Kamera
* 1984: *Lie chang zha sha*
* 1987: *Tian pu sa*
* 1994: *Hua hun*
* 1994: *Huozhe*
* 1995: *Yao a yao yao dao waipo qiao*
* 1997: *You hua hao hao shuo*
* 1998: *Tian yu*
* 1999: *Meili xin shijie*
* 2000: *Piao liang ma ma*
* 2000: Den svarte Buddha vender tilbake
* 2002: Den andre enden av broen
* 2003: The Legend of the Evil Lake (*Cheonnyeon ho*)
* 2008: Red Cliff (*Chìbì*)

### Regi
* 1987: *Nujiang* 
* 1998: *Zhao Xiansheng* (赵先生)
* 2003: *Mei ren cao* (美人草)
* 2006: *Xiaoshuo* (小说)
* 2006: *Shi san ke pao tong* (十三棵泡桐)

## Referanser


## Eksterne lenker
*
Knut Seip

**Knut Lehre Seip** (født 1942) Seip er professor i miljøadministrative metoder ved OsloMet. Han ble cand.real. i fysikk (UiO, 1969) og dr.philos. (1992) med en avhandling om matematiske modeller for innsjøøkologi. 

Han har hatt forskerstillinger ved SI/SINTEF (1977–94) og var professor ved Høgskolen i Telemark (1994–2000) og Høgskolen i Oslo (2000–2011), hvor han ledet FoU ved ingeniørutdanningen. Siden 2011 har han vært prodekan ved Fakultet for teknologi, kunst og design, OsloMet.

## Faglig profil
Seip har arbeidet med anvendt matematikk, økologiske modeller og makroøkonomi. Han har utviklet metoder for å analysere samvirke mellom aktører, brukt i både økologi og økonomi.

## Bibliografi
Seip er medforfatter av to bøker, begge med Fred Wenstøp.
* Seip, K.L. and F. Wenstøp: A primer on environmental environmental decision-making. An integrative quantitative approach (2006) Springer Verlag. ISBN 1-4020-4073-3
* Wenstøp, F. and K.L. Seip: Verdier og valg – verdibasert beslutningsanalyse i praksis (2009) Universitetsforlaget. ISBN 9788-2150-1410-4

## Referanser


## Eksterne lenker
Zappa

***Zappa*** er et dansk ungdoms-drama fra 1983 regissert av Bille August. Filmen er basert på Bjarne Reuters bok med samme tittel fra 1974. Den handler om oppveksten til tre gutter i starten av tenårene med ulik klassebakgrunn. 

Filmen anses i dag for å være en av dansk films klassikere.

## Handling
Filmen handler om ungdomstid, pubertet og kameratskap på begynnelsen av 60-tallet i Danmark. De tre skolekameratene Sten, Bjørn og Mulle prøver å finne sin identitet i grenselandet mellom barn og voksen. De tre har ulik sosial bakgrunn og svært forskjellige idealer om vennskap og moral. Bjørn og Mulle er fra arbeiderklassen og Sten er fra overklassen. I Stens hjem er det materiell velstand, men mangel på kærlighet og kontakt. Det kjølige forholdet mellom Stens foreldre ender i skilsmisse. Som trøst og adspredelse har Sten rovfisken «Zappa», som han forer med levende mat. 

Guttene har en hule sammen og en bande, som Sten leder. Sten lokker Bjørn og Mulle ut kriminalitet. Efter et blodig oppgjør i guttenes klasseværelse, hvor Sten dreper Mulles kanarifugl, bryter Mulle kontakten til de to andre. Med alle knep fastholder og intensiverer Sten vennskapet til Bjørn. Den pressede og samvittighetsplagede Bjørn er ute av stand til å fri fra Stens jerngrep. I et uunngåelig oppgjør knuser Bjørn fisken Zappa med foten, og i en desperat jakt slår han Sten ned med en jernstang.

## Om filmen
Bille August har uttalt at filmen var «et forskningsprosjekt i en forståelse av sin egen virkelighet og andre mennesker». *Zappa* er en psykologisk film, som handler om barndommens år. Sten utsettes for omsorgssvikt i hjemmet og frustrasjonene omsettes til eietrang og ondskap.

August fortsatte historien om Bjørn i filmen *[[Tro, håp og kjærlighet]]* (1984), basert på Bjarne Reuters roman *Når snerlen blomstrer*.

## Mottagelse
### Priser og nomineringer
Filmfotograf Jan Weincke ble tildelt Bodilprisens spesialpris for arbeide på denne og *[[Kunnskapens tre (film)|Kunnskapens tre]]*. Bille August ble nominert til Gullprisen ved Moskva internasjonale filmfestival. Den ble også tildelt Filmkritikerprisen i Haugesund.

### Anmeldelser
Både Aftenposten, Dagbladet og VG gav den terningkast fem, mens Dagsavisen gav den fire.

## Rollebesetning
* Adam Tønsberg – Bjørn
* Morten Hoff – Mulle
* Peter Reichhardt – Steen
* Lone Lindorff – Bjørns mor
* Arne Hansen – Bjørns far
* Thomas Nielsen – Henning
* Solbjørg Højfeldt – Steens mor
* Bent Raahauge Jørgensen – Steens far
* Inga Bjerre Bloch – Mulles mor
* Jens Okking – Mulles far
* Elga Olga Svendsen – Bjørns bestemor
* Willy Jacobsen – Bjørns bestefar
* Ulrikke Bondo – Kirsten
* Søren Frølund – Lærer 'Kaalormen'
* Michael Shomacker – Asger

## Referanser


## Eksterne lenker
*
Scipios drøm

**Scipios drøm** er en tekst av den romerske juristen og politikeren Marcus Tullius Cicero. Den inngår som *bok 6* i hans verk *[[Om staten]]*, skrevet mellom år 54 og 51 f.Kr. Boken skrevet som en fiktiv drømmevisjon tillagt Scipio den yngre, som han skal ha opplevd to år før han erobret Karthago år 146 f.Kr.

Scipio ble oppsøkt av sin bestefar Scipio Africanus, som løfter ham opp over byen. Scipio den yngre blir oppfordret til å være lojal som romersk soldat, og bestefaren beskriver hvilke goder han vil bli belønnet med etter døden. Bestefaren forklarer også om himmelen og himmel-legemene, jorden og klimasonene, Guds vesen, dyder og sjelen.

Teksten er utformet på samme måte som Platons *[[Myten om Er]]*, med sin ut-av-kroppen-opplevelse og redegjørelse for dyder, sjelen og kosmologien.

Mozarts ungdomsverk *Il sogno di Scipione* er basert på Ciceros verk.

## Norsk utgave
* *Om staten*. Marcus Tullius Cicero; oversatt, med innledning og noter av Oskar Fjeld ; etterord ved Egil Kraggerud. Aschehoug, 1990. (Thorleif Dahls kulturbibliotek). ISBN 82-03-16492-7 ()
* I antologien *[[Romersk religion (bok)|Romersk religion]]*, 2010

## Eksterne lenker
* The ''Somnium Scipionis'' (latin)
* ''The Dream of Scipio'' (engelsk)
Centro Sur

**Centro Sur** er en provins i Ekvatorial-Guinea. Den ligger sentralt i Río Muni som er fastlandsdelen av landet. Provinsen grenser til Kamerun i nord, Gabon i sør og provinsene Litoral i vest, Kié-Ntem i sørøst og Wele-Nzás i nordøst.

De tre hovedbyene i Centro Sur er Akurenam, Niefang og Evinayong.
Osvald Løberg

**Osvald Sigmund Løberg** (1931–2025) var en norsk SV-politiker og kommunal tjenestemann.

Han gikk handelsskole og var ansatt som formannskapssekretær, kontorsjef og senere rådmann i Snåsa kommune.

Løberg var formann i Snåsa arbeiderparti, fylkesformann i Norsk Kommuneforbund og nei-mann ved EF-avstemningen i 1972 og ble med over i Demokratiske Sosialister (AIK), som senere gikk opp i SV. Han ble valgt inn i SVs landsstyre i 1981.

Løberg var medlem av Nord-Trøndelag fylkesting 1976–1979, 1984–87, 1988–1991 og 1992–1995; i perioden 1992–1995 som fylkesvaraordfører.

Han ble tildelt Kongens fortjenstmedalje i sølv i 1997.

Osvald Løberg ble far til pressemannen Arve Løberg.

## Referanser
Litoral (Ekvatorial-Guinea)

**Litoral** er en provins i Ekvatorial-Guinea. Den ligger vest i Río Muni som er fastlandsdelen av landet langs kysten av Guineabukta. Provinsen grenser til Kamerun i nord, Gabon i sør og provinsen Centro Sur i øst.

Størstedelen av Ekvatorial-Guineas befolkning bor i provinsen og provinssenteret Bata er landets største by og var tidligere nasjonal hovedstad.
De hensynsløse (1964)

***De hensynsløse*** (originaltittel: *The Carpetbaggers*) er en amerikansk dramafilm fra 1964 med George Peppard i hovedrollen. Andre sentrale roller spilles av Alan Ladd og Carroll Baker. Regi er ved Edward Dmytryk. Filmen er basert på Harold Robbins' bok *The Carpetbaggers*, fra 1961. Filmens hovedrollefigur er løst basert på livet til flypioneren og filmregissøren Howard Hughes.

## Handling
Den unge Jonas Cord (George Peppard) gjør karriere som industrimagnat i mellomkrigstiden. Han er en ekspansiv, hardkokt, dristig og nevrotisk forretningsmann som vil nå toppen. Han starter med plast – som den første i USA – og fortsetter med fly, fabrikker og filmproduksjon (der han selv er regissør). Han kjøper og selger aksjer og mennesker og sitter til slutt som «allmektig» for et gigantisk rike. Hans kyniske og brutale framferd fører imidlertid til at han får alle imot seg. Han velger da å gi opp sine maktposisjoner og forsones deretter med sin fraskilte kone Monica.

## Om filmen
Den ble i 1966 etterfulgt av *[[Nevada Smith]]*, som er en såkalt prequel.

;Publikum
*De hensynsløse* var den mest innbringende filmen i USA i 1964.

;Priser og nominasjoner
Filmen ble nominert til en Golden Globe og en BAFTA. Den vant en Golden Laurel i kategorien bate drama og en NBR Award i kategorien beste birolle.

## Rollebesetning
* George Peppard – Jonas Cord
* Alan Ladd – Nevada Smith
* Carroll Baker – Rina Marlowe Cord
* Robert Cummings – Dan Pierce 
* Martha Hyer – Jennie Denton
* Elizabeth Ashley – Monica Winthrop
* Lew Ayres – 'Mac' McAllister
* Martin Balsam – Bernard B. Norman
* Ralph Taeger – Buzz Dalton
* Archie Moore – Jedediah
* Leif Erickson – Jonas Cord, Sr.
* Arthur Franz – Morrissey
* Tom Tully – Amos Winthrop
* Audrey Totter – Prostituert
* Anthony Warde – Moroni
* Charles Lane – Denby
* Tom Lowell – David Woolf
* John Conte – Ed Ellis
* Vaughn Taylor – Doctor

## Referanser


## Eksterne lenker
*
Aizpute

**Aizpute** (tysk: Hasenpot, Hasenpoth ) er en by i det historiske nordkurlandske landskapet Bandow (Bandava) i Latvia. Den er administrasjonssenter for kommunen med samme navn. Bykommunen hadde  innbyggere i 2011.

Aizpute har en rik historie. Byen er første gang nevnt i det 13. århundre. Som en hansaby var den også sete for Den tyske orden og for Kurlands erkebiskop. Ved sitt medlemskap Hansaforbundet ble byen del i stor rikdom, og slik som den nærliggende byen Liepaja var den et viktig handelssenter på den baltiske kysten.

Den tyske forfatter og dramatiker Eduard von Keyserling ble født sør for Aizpute.

Steder av interesse i Aizpute er restene av den gamle tyske slottet, den eldste bevarte kirken i Kurland (Johanneskirken) og tilstøtende vannmølle. Øst for Aizpute ligger det neoklassisk palasset Kazdanga.

## Vennskapsbyer
*  Karlskrona, Sverige
*  Schwerzenbach, Sveits

## Referanser


## Eksterne lenker
*
Eduard von Keyserling

**Eduard Graf von Keyserling** (født 14. mai 1855 i Tels-Paddern (Kurland), død 28. september 1918 i München) var en baltisk-tysk skjønnlitterær forfatter og dramatiker og en eksponent for litterær impresjonisme.

## Biografi
Keyserling ble født ved Schloss Tels-Paddern nær Aizpute, Kurland, en del av Det russiske keiserdømmet, nå en del av Latvia. Han tilhørte en gammel baltisk-tysk adelsfamilie og var fetter av filosofen Hermann Keyserling.

Keyserlings tidlige romaner *Fräulein Rosa Herz. Eine Kleinstadtliebe* (1887) og *Die dritte Stiege* (1892) var påvirket av naturalisme. Hans essays på generelle og kulturelle spørsmål, i likhet med hans teaterstykker, er stort sett glemte, mens hans fortellinger, noveller og romaner, skrevet etter 1902, plasserer Keyserling i fronten av den tyske litterære impressionisme.

Keyserling anses gjerne som en subtil og elegant stilist. Hans kanskje mest emblematiske verk er *Fürstinnen*, som bare overfladisk betraktet er relatert til den typiske tyske *Schlossroman*. Keyserling plasseres gjerne med ståsted mellom Ivan Turgenev og Franz Kafka, og det pessimistiske slektskap mellom Keyserling og Anton Chekhov har blitt påpekt.

## Verker

* *Fräulein Rosa Herz- Eine Kleinstadtliebe* (1887)
* *Die dritte Stiege* (1892)
* *Die schwarze Flasche* (1902)
* *Beate und Mareille. Eine Schloßgeschichte* (1903)
* *Schwüle Tage* (1904)
* *Seine Liebeserfahrung* (1906)
* *Dumala* (1908)
* *Bunte Herzen* (1909)
* *[[Wellen (roman)|Wellen]]* (1911) 
* *Abendliche Häuser* (1914)
* *Im stillen Winkel* (1914)
* *Nicky* (1914)
* *Am Südhang* (1914/16)
* *Fürstinnen* (1917)
* *Feierstagskinder* (1918)
* *Gesammelte Erzählungen*, red. E. Heilborn, 4 Bde., Frankfurt a.M.1971-1973

## Videre lesning
* Richard A. Koc, *The German Gesellschaftsroman at the Turn of the Century. A Comparison of the Works of Theodor Fontane and Eduard von Keyserling*; (= EHSchr 1, 542); Bern 1982
* Richard A. Weber, *Color and light in the writings of Eduard von Keyserling*; (= Studies in modern German literature 39); New York 1990

## Referanser


## Eksterne lenker
* 
*
Föreningsbanken i Finland

**Föreningsbanken i Finland (FBF)**, fra 1862 til 1919 kalt **Finska föreningsbanken**, og fra 1919 til 1975 kalt **Nordiska föreningsbanken (NFB)**, på finsk *Pohjoismaiden Yhdyspankki (PYP)*, og deretter *Suomen Yhdyspankki (SYP)*, var Finlands første forretningsbank. Banken ble grunnlagt i 1862.

I 1995 ble Föreningsbanken slått sammen med Kansallis-Osake-Pankki (KOP) til Merita Bank, som senere fusjonerte med PK-Banken. Den dannet etter enda flere sammenslåinger Nordea. 

Föreningsbankens hovedkontor lå i Helsingfors i Alexandersgatan. Hovedkontorbygningen, som ble tegnet av den finske arkitekten Gustaf Nyström, stod ferdig i 1898.
FIFA 07

***FIFA 07*** (også kjent som ***FIFA Soccer 07*** og ***FIFA Football 07***) er et fotballspill utviklet av EA Canada og utgitt av Electronic Arts. Spillet ble utgitt i 2006 på blant annet konsollene PlayStation 2, Xbox og GameCube. Dette var den siste gangen spillet kom ut på GameCube, Xbox og Game Boy Advance.

Det er sju forskjellige covere av *FIFA 07*, hver med en eller annen spiller, avhengig av hvilken region spillet er solgt i. Ronaldinho (FC Barcelona) prydet forsiden av alle spillene og var sammen med Landon Donovan (Los Angeles Galaxy) og Francisco Fonseca (UANL Tigres) i Nord-Amerika, Wayne Rooney (Manchester United) i Storbritannia, Australia, og Benelux, Lukas Podolski (Bayern München) i Tyskland, David Villa (Valencia) i Spania, Kaká (Milan) i Italia; Juninho (Lyon) i Frankrike, Tranquillo Barnetta (Bayer Leverkusen) i Sveits, og Kim Nam-il (Suwon Samsung Bluewings) i Sør-Korea.

Martin Tyler og Andy Gray er kommentatorene i den engelske versjonen.

## Eksterne lenker
* 
*
Kuldīga

**Kuldīga** (tysk: Goldingen) er en by i den vestlige delen av Latvia. Den er administrasjonssenter for det omliggende området og hadde en befolkning på  innbyggere i 2011.

Kuldīga nevnes for første gang i 1242. Byen ble medlem av Hansaforbundet i 1368. På 1600-tallet ble Kuldīga sammen med Jelgava (*Mitau*) en av de viktigste byene og hovedstedene i Kurland. Historisk sett speiles denne betydningen i gammel arkitektur (spesielt i gammelbyen) og generelt i de mange fornminner.


File:A Foggy morning in Kuldīga.jpg|Tåkete morgen i Kuldīga
File:Alekšupīte (4).jpg|Elva Alekšupīte
File:Canal in Kuldiga.jpg|Elva Alekšupīte
File:Kuldīga, kostel svaté Kateřiny.jpg|Den lutherske Katarina kirken 


## Vennskapsbyer
*  Geesthacht, Tyskland
*  Mtskheta, Georgia
*  Drøbak, Norge

## Referanser


## Eksterne lenker
* 
* Kuldiga webside
* For turister 
* Awarded "EDEN – European Destinations of Excellence" non traditional tourist destination 2007
Fjernanalyse

**Fjernanalyse** er læren om informasjonsanalyse av objekter eller fenomener, uten å være i fysisk kontakt med objektet.

Fjernanalyse viser oftest til bruk av satellitteknologi til å oppdage og klassifisere objekter og fenomener på jorden, både på overflaten, atmosfæren og i havet ved hjelp av geografiske informasjonssystemer (GIS).
Louise av Storbritannia (1867–1931)

**Louise av [[Storbritannia]]** og hertuginne av Fife (Louise Victoria Alexandra Dagmar; født 20. februar 1867, død 4. januar 1931) var det tredje barnet og den eldste datter av kong Edvard VII av Storbritannia og dronning Alexandra av Danmark. Prinsesse Louise var søster til bl.a. kong Georg V av Storbritannia og dronning Maud.

## Referanser
Alexis Jenni

**Alexis Jenni** (født 1963) er en fransk romanforfatter og lærer i biologi. Hans debutroman, *L'Art français de la guerre* («Den franske krigskunst»), vant den prestisjefylte prisen Prix Goncourt i 2011.

## Liv og virke
Jenni ble født i 1963 i Lyon. Han er far til tre barn, har en akademisk grad i biologi, og er professor i bioteknologi, vitenskaper innenfor studiet av levende organismer, hvorav biologi er sentralt, ved lycée Saint-Marc i Lyon.

### Forfatterdebut
Som skjønnlitterær forfatter, debuterte han med *L'Art français de la guerre* som ble utgitt den 18. august 2011. I reaksjon til prisen uttalte Jenni at «Jeg trodde ikke en gang at det ville bli utgitt, så Goncourt-prisen var ikke en gang verd å tenkte på.» Romanen behandler Frankrikes kolonihistorie i Indokina og Algerie, og var delvis inspirert av debatten om fransk identitet som utviklet seg under regjeringen til president Nicolas Sarkozy. Framfor å uttrykke sin personlige mening om debatten, ønsket Jenni å få sine lesere til å tenke på det selv. Romanen er lesbar, men krevende, skrev *[[Le Monde]]*. I tillegg til denne prisen ble utvalgt for å bli betraktet for prisene Prix Médicis og Prix Femina.

*L'Art français de la guerre* var teknisk sett Jennis tredje roman, men den første som ble utgitt. Han hadde tidligere skrevet en roman som han ikke har forsøkt utgitt og en andre som ikke ble akseptert. I henhold til ham selv tok det ham fem år å skrive *L'Art français de la guerre*, og uttalte at han var en «søndagsforfatter, akkurat slik at det søndagsmalere.»

## Referanser


## Eksterne lenker
* Alexis Jennis blogg (fransk)
Pankow (ortsteil)

**Pankow** [ˈpaŋkoː] er en ortsteil i bydelen Pankow i Berlin. Bydelen Pankow har hentet sitt navn fra ortsteilen.

I dagligtale kan Pankow også omfatte steder i Heinersdorf og Niederschönhausen. Pankow ligger i urstrømdalen til elven Panke, en sideelv til Spree. Ortsteilen Pankows navn er avledet av navnet på elven.

## Historie
Pankow ble grunnlagt som en vendisk bosetting på høydedraget *Pankow Piesel*. Bosettingens historie går sannsynligvis tilbake til ca 1230, mens de eldste skriftlige kilder skriver seg tilbake til 1311. Karl IV's landbok fra 1375 inneholder en utførlig beskrivelse av innbyggerne og deres eiendommer i Pankow.

Pankow beholdt sitt landsbypreg inntil 1800-tallet da Gründertiden satte sitt preg på stedet. Ennå kan den opprinnelige karakteren av landsby observeres langs Breiten Strasse, som i sin tid gikk langs dorfangeren (landsbyalmenningen). Kavalierslottet ved dagens Damerowstrasse understreker den fremvokste byarkitekturen i den gamle landsbyen. Herfra startet jaktlagene sine turer mot Buchholz og videre omkring i området.

Kurfyrst Fredrik I av Preussen kjøpte området i 1691 og oppførte Schloss Schönhausen. Dermed fikk Pankow en økt betydning som residens for hohenzollerne. Mot slutten av 1800-tallet ble området omdannet som feriested for bybeboerne, noe som også førte til økt utbygging av infrastrukturen. Dagens veisystem ble anlagt i 1900 og man tok i bruk gamle handelsveier som Wollankstrasse.

Under den andre verdenskrigen rullet Den røde armé inn over Heinersdorf til Pankow. Bitre slag fant sted mellom russerne og de siste gruppene av Volkssturm. I Trelleborgerstrasse ble det opprettet et minnesmerke over de sovjetiske soldatene.

Pankow ble innlemmet i Stor-Berlin i 1920. Rådhuset i Pankow er idag kontorer for bydelsborgermesteren.

## Bildegalleri

Fil:Alte Bäckerei Berlin-Pankow.jpg|Det gamle bakeriet i Wollankstraße 130 fra 1874.
Fil:Berlin Pankow Hoffnungskirche.jpg|Berlin Pankow Hoffnungskirche er bygget i jugendstil.
Fil:Amtsgericht Pankow-Weißensee, Kissingenstraße (1).JPG|Amtsgericht Pankow-Weissensee i Kissingenstraße er oppført i frankisk barokk.
Fil:Kirche Pankow Zu den vier Evangelisten Nordosten (2010).jpg|Landsbykirken er delvis fra 1400-tallet, bygget på tufter fra 1230.
Fil:Berlin Pankow orphanage.jpg|Det jødiske vaisenhuset er fra 1882 og brukes i dag som skole.


## Referanser


## Eksterne lenker
*
Orvika

**Orvika** er en del av bygda Hellestranda i Haram kommune i Møre og Romsdal. Gårdstunet, Orvik, er delt inn i *Oppigarden* og *Nerigarden* (*Lokal uttale; Niggar'n*), som står for øvre og nedre gård. Gården har eksistert i over 500 år og er nevnt i Diplomatarium Norvegicum, bind I-XXIII nummer 966, 24 April 1490. Tilhørende gården har man Orvikholmen som ligger like utenfor Orvikbukta, og fjellnakken ovenfor gården har navnet Orviksætra. Området ligger ytterst i Vatnefjorden, som leder inn til lokalsenteret Vatne.

I Orvika ligger også bygdas folkeskole som var i virke fram til midten av 1950-årene. Den er i dag grendehus, og blir brukt som forsamlingslokale.

Orvika er også navnet på det nye byggefeltet, etablert av kommunen på midten av 1980-årene, 1,2 km lengre inn i fjorden.

## Referanser
Mordleken

***Mordleken*** (originaltittel: *The Last of Sheila*) er en amerikansk kriminal- og mysteriefilm fra 1973 regissert av Herbert Ross. Filmen handler om en filmprodusent som samler seks av sine venner om bord på sin yacht for å avsløre hvem som myrdet hans kone for ett år siden. De ledende rollene spilles av  Richard Benjamin, Dyan Cannon, James Coburn, James Mason, Ian McShane, Joan Hackett og Raquel Welch.

## Handling
Filmprodusenten Clintons kone Sheila blir myrdet. Ett år etter samler han seks venner på sin yacht for å leke en "mord-lek". Målet hans er å avsløre hver enkelts innerste hemmeligheter som igjen skal vise ham hvem som er konas morder.

## Om filmen
*Mordleken* ble innspilt i sørlige Frankrike.

### Anmelderne
Filmen ble godt mottatt av anmelderne, noe som gjenspeiles i at den har oppnådd 85 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner.

Den fikk lunken mottakelse av ''Aftenpostens'' anmelder, som mente at store deler av handlingen var langtrukken samt at skuespillerne var for lite livaktige. ''VGs'' anmelder var mere begeistret og gav den terningkast fem.

### Priser
Den ble tildelt Edgar-prisen for beste film.

## Rollebesetning
* James Coburn : Clinton Green
* Richard Benjamin : Tom
* Dyan Cannon : Christine
* James Mason : Philip
* Ian McShane : Anthony
* Joan Hackett : Lee
* Raquel Welch : Alice

## Referanser


## Eksterne lenker
*
Anders Rambech

**Anders Rambech** (1767–1836) var en norsk embetsmann, politiker og eidsvollsmann.

Rambech var sønn av Ola Graneng, husmann under Vollan og pliktsfut ved Kvikne kobberverk. Han arbeidet som kontorist hos sorenskriveren i Orkdal i 1783. Ti år senere ble han uteksaminert jurist og ble fullmektig hos sorenskriveren samme år. Fra 1800 ble han selv sorenskriver i Orkdal. Han var representant for Søndre Trondhjems amt på Riksforsamlingen i 1814 og representerte da Selvstendighetspartiet. Han var stortingsrepresentant i fem perioder, 1815–1817, 1818–1820, 1824–1826, 1827–1829 og 1830–1832. Han fungerte som president i Odelstinget i flere perioder.

Han bodde på gården Syrstad i Meldal, og døde der. Hovedbygningen og tingstuen fra Rambechs tid er fortsatt bevart, men tingstuen ble i 1848 flyttet til Gjevilvasshytta i Oppdal.

## Utmerkelser
*  Ridder av Nordstjerneordenen

## Referanser


## Litteratur
* Terje T.V. Bratberg: *Anders Rambech og gården Syrstad i Meldal, *i Jørn Holme (red.): *De kom fra alle kanter : Eidsvollsmennene og deres hus, *Cappelen Damm 2014 s. 451–454. ISBN 978-82-02-44564-5
* Anders Bjønnes m.fl. (redaktører): *Eidsvollsmennene : Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
*
Kemira Oyj

**Kemira Oyj** er et finsk børsnotert kjemikaliekonsern. Foretaget har sine røtter i **Statens Svavelsyre- och superfosfatfabrik** som ble grunnlagt i 1920. I 1933 ble det aksjeselskap, og i 1961 fikk det navnet Rikkihappo Oy («svovelsyre AS»). I 1971 fusjonerte det likeledes med det statlige Typpi Oy, og overtok dets fabrikk for kunstgjødsel i Uleåborg som ble grunnlagt i 1952.

I samband med fusjonen fikk konsernet fra 1972 navnet *Kemira Oy*. Samme år ble også *Dickursby Färgfabriker* (idag *Tikkurila Oy*) innlemmet i konsernet. I 1989 ble Bolidens kjemiske fabrikk i Helsingborg oppkjøpt, som fikk navnet Kemira Kemi Ab. I 1994 skjedde børsintroduksjonen og drøyt en fjerdedel av aksjene ble solgt til kommersielle og private eiere. På 2000-tallet har ulike enheter blitt solgt ut, blant annet kunstgjødselenheten, som fikk navnet *Kemira Grow-how*, og som i mars 2008 ble kjøpt av det norske agrokjemikonsernet Yara.

Kemira Oyj har idag virksomhet i 40 ulike land, over 10&nbsp;000 ansatte (31. desember 2007) og omsetter årlig for drøyt 2&nbsp;810 millioner euro (2007). Den finske statens eierandel er nede i cirka 16 prosent (2007).

## Referanser


## Eksterne lenker
*
Snow White and the Huntsman

***Snow White and the Huntsman*** er et amerikansk actioneventyr fra 2012. Filmen er regissert av Rupert Sanders, og har Kristen Stewart, Chris Hemsworth og Charlize Theron i hovedrollene.

## Handling
Den onde dronningen Ravenna (Charlize Theron) styrer landet sitt med jernhånd og holder seg ung ved å ta ungdommen fra andre mennesker. Men når hun får høre at Snow White (Kristen Stewart) truer hennes posisjon som vakrest i landet, blir hun rasende. Hun kan ikke utstå tanken på at noen er vakrere enn henne, og hun planlegger dermed å drepe Snow White, som imidlertid klarer å flykte mot den mørke skogen. Dermed sender dronningen en mystisk leiemorder, bare kjent som The Huntsman (Chris Hemsworth), for å drepe henne for seg. Men når jegeren finner Snow White klarer han ikke å få seg til å drepe den uskyldige unge kvinnen. Han ender i stedet opp med å lære Snow White å slåss, og sammen med prins William (Sam Claflin), som hun har vært forelsket i siden barndommen, og de åtte dvergene Beith (Ian McShane), Coll (Toby Jones), Nion (Nick Frost), Gort (Ray Winstone), Muir (Bob Hoskins), Duir (Eddie Marsan), Quert (Johnny Harris) og Gus (Brian Gleeson), tar de sikte på å for én gang for alle ta knekken på den onde dronningen – som imidlertid ikke akter å gi seg uten kamp.

## Prosess
Det kommer ut to filmversjoner av Snehvit i 2012 – denne filmen og *[[Mirror Mirror]]*. Sistnevnte var den som kom ut først, 16. mars, mens *Huntsman*-versjonen kom kun to og en halv måned senere. Produsent Joe Roth var likevel optimistisk: "Ti uker i filmbransjen er som en evighet."

Tidlig i prosessen ble det ryktet at de ville ha en "ukjent" skuespillerinne til å spille Snow White. Riley Keough, Felicity Jones, Bella Heathcote og Alicia Vikander ble i denne sammenheng nevnt som muligheter til å spille rollen. Etter hvert dukket det opp mer kjente navn, som Kristen Stewart, Dakota Fanning og Saoirse Ronan. Stewart ble i mars 2011 utpekt til å spille Snow White.

Lily Collins gjorde for øvrig en audition for Snow White-rollen, som hun følgelig tapte til Stewart. Ironisk nok fikk hun kort tid senere den samme rollen i den andre Snow White-filmen, *[[Mirror Mirror]]*.

Flere kjente skuespillere, som Viggo Mortensen, Johnny Depp og Hugh Jackman, ble tilbudt rollen som The Huntsman, men alle avslo. Også Michael Fassbender og Tom Hardy ble vurdert for rollen. Som en følge av *[[Thor (film)|Thor]]*-suksessen i 2011 ble australske Chris Hemsworth etter hvert castet.

Charlize Theron trakk seg fra Oscar-favoritten *[[J. Edgar]]* for å spille rollen som Queen Ravenna. Angelina Jolie og Winona Ryder var også med i diskusjonen før Theron ble valgt.

## Om filmen
*Snow White and the Huntsman* har premiere på norske kinoer 8. juni 2012.

## Rolleliste

## Trivia
* Under filming kom Kristen Stewart til å slå til Chris Hemsworth i fjeset, noe som resulterte i at han fikk et blått øye.
* Kristen Stewart innrømmet i et intervju at hun måtte overvinne frykten for hester når hun red dem, som følge av en ulykke når hun var ni år gammel, da hun brakk albuen.

## Referanser


## Eksterne lenker
* 
* 
*
Parisavtalen (1303)

**Parisavtalen** ble undertegnet i 20. mai 1303 av Filip IV av Frankrike og Edvard I av England. Basert på vilkårene i traktaten ble Gascogne overdradd til England igjen fra Frankrike under hundreårskrigen. Dessuten ble det laget et arrangement der Filips datter giftet seg med Edvards sønn (Edvard II av England).

## Eksterne lenker
* Utdrag av 'Queen Isabella'
Saoirse Ronan

**Saoirse Una Ronan** (født 1994) er en irsk skuespiller, mest kjent for sine roller i *[[Om forlatelse]]*, *[[Hanna (film)|Hanna]],* *[[Brooklyn (film)|Brooklyn]]* og *[[Lady Bird (film)|Lady Bird]]*.

Ronan ble født i USA, ettersom hennes irske foreldre bodde der på den tiden, men familien flyttet til Irland da hun var tre år gammel. Fornavnet hennes er for øvrig irsk for «frihet». Faren, Paul Ronan, er også skuespiller, selv om han ikke er like kjent som datteren.

Saoirse Ronan fikk sin første TV-rolle som niåring, i den irske TV-serien *[[The Clinic]]* som også faren spilte en gjesterolle i.

Hun fikk sitt gjennombrudd som trettenåring da hun medvirket i sin første store film, *[[Om forlatelse]]*, som hadde kinopremiere i 2007. For sin innsats i denne filmen fikk hun sin første Oscar-nominasjon, i kategorien *Beste skuespillerinne i en birolle*.

Senere har hun også spilt i *[[The Lovely Bones|Alle mine kjære]]* (2009), *[[The Way Back]]* (2010) og *[[Hanna (film)|Hanna]]* (2011). I 2013 spilte hun hovedrollen som Melanie Stryder i filmatiseringen av Stephenie Meyers roman *[[The Host]]*, som ble slaktet av anmelderne og som også økonomisk ble en gigantisk skuffelse. I 2014 spilte hun en av rollene i komedien *[[The Grand Budapest Hotel]]*, regissert av Wes Anderson.

Hun ble nominert til Oscar for beste kvinnelige hovedrolle for rolletolkningene i *[[Brooklyn (film)|Brooklyn]]* og *[[Lady Bird (film)|Lady Bird]]*.

## Filmografi
* *[[Little Women (film fra 2019)|Little Women]]* (2019) – Jo March
* *[[Lady Bird (film)|Lady Bird]]* (2017) – Christine «Lady Bird» McPherson
* *[[The Seagull (film fra 2018)|The Seagull]]* (2016) – Nina Zarechnaya
* *[[Stockholm, Pennsylvania]]* (2015) – Leia
* *[[Brooklyn (film)|Brooklyn]]* (2015) – Eilis Lacey
* *[[Robot Chicken]]* (2014) – Diverse roller
* *[[Lost River (film)|Lost River]]* (2014) – Rat
* *[[The Grand Budapest Hotel]]* (2014) – Agatha
* *[[How I Live Now (film)|How I Live Now]]* (2013) – Daisy
* *[[Justin and the Knights of Valour]]* (2013) – Talia
* *[[The Host]]* (2013) – Melanie Stryder
* *[[Byzantium (film)|Byzantium]]* (2012) – Eleanor
* *[[Violet & Daisy]]* (2011) – Daisy
* *[[Hanna (film)|Hanna]]* (2011) – Hanna
* *[[The Way Back]]* (2010) – Irena
* *[[Arriettas hemmelige verden]]* (2010) – Arrietta (stemme)
* *[[The Lovely Bones|Alle mine kjære]]* (2009) – Susie Salmon
* *[[City of Ember]]* (2008) – Lina Mayfleet
* *[[Death Defying Acts]]* (2007) – Benji McGarvie
* *[[Om forlatelse]]* (2007) – Briony Tallis (13 år)
* *[[The Christmas Miracle of Jonathan Toomey]]* (2007) – Celia Hardwick
* *[[I Could Never Be Your Woman]]* (2007) – Izzie
* *[[Proof (film fra 2005)|Proof]]* (2005) – Orla Boland (4 episoder)
* *[[The Clinic (TV-serie)|The Clinic]]* (2003–2004) – Rhiannon Geraghty (4 episoder)

## Fotnoter

## Referanser


## Eksterne lenker
* 
*
West Coast

**West Coast** (engelsk for *vestkyst*) kan referere til:
* En divisjon i Gambia, se West Coast (Gambia)
* En divisjon i Malaysia, se Bahagian Patai Barat
* En region i New Zealand, se West Coast (New Zealand)
West Coast (Gambia)

**West Coast** var en av Gambias fem divisjoner. Den var den vestligste divisjonen, og lå ved atlanterhavskysten. Den hadde et areal på &nbsp;km², og hadde &nbsp;innbyggere i folketellinga i 2010, og var dermed Gambias mest folkerike.

Divisjonen var delt inn i ni distrikter: Kombo North, Kombo South, Kombo Central, Kombo East, Foni Brefet, Foni Bintang-Karanai, Foni Kansala, Foni Bondali og Foni Jarrol.
Laurits Bjerrum

**Laurits Bjerrum** (født 1918, død 1973) var en dansk-norsk geotekniker.  Tok i 1952 doktorgrad i Zürich i. Ble i 1951 headhuntet fra ETH i Sveits til direktør for NGI ved opprettelsen i 1953. Bjerrum ledet instituttet fram til sin død i 1973.

## Kilder
* 
* Historikk på NGIs nettsider
Carina Christensen

**Carina Jelling Ørnbo Christensen** (født 1972) er en dansk næringslivsleder og politiker. Hun var medlem av Folketinget 2001–2011 og hadde flere ministerposter i Anders Fogh og Lars Løkke Rasmussens regjeringer. Hun representerte Det Konservative Folkeparti. 

## Liv og virke
Hun gikk gymnaset i Middelfart og studerte så internasjonale forhandlinger (en kombinert økonomisk og språklig-kulturell utdannelse) ved Syddansk Universitet i Odense. Hun ble uteksaminert med graden cand.negot. i 1998. Hun arbeidet ved Europaparlamentet og Odenses representasjonskontor i Brussel før hun gikk inn i ledelsen i familiens møbelfabrikk i Middelfart.

Christensen var valgt til Folketinget fra Fyns amtskrets 2001–2007 og – etter omleggingen av valgkretsene – fra Sydjyllands storkrets 2007–2011. Hun var også medlem av Fyns amtsråd. I 2006 ble hun familie- og forbrukerminister i Anders Fogh Rasmussens andre regjering, så etter valget i 2007 transportminister i Anders Fogh Rasmussens tredje regjering. Hun var kulturminister i samme regjering og i Lars Løkke Rasmussens første regjering 2008–2010. Deretter var Christensen de konservatives politiske ordfører i Folketinget frem til valget i 2011, da hun ikke ble gjenvalgt og besluttet å trekke seg fra politikken.

Christensen var 2012–2015 direktør i næringsselskapet UdviklingVejen, som arbeider med å tiltrekke virksomheter til Vejen kommune, og direktør i Nordisk råds innovasjonsselskap Nordic Innovation 2015–2017. I 2017 ble hun direktør i ITD, bransjeorganisasjonen for den danske veigodstransporten.

I 2008 ble hun utnevnt til kommandør av Dannebrogordenen.

## Referanser


## Eksterne lenker
* 
*
ISO 3166-2:KE

**ISO 3166-2:KE** er Kenyas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Kenya er det definert koder for åtte provinser.

Hver kode består av to deler, atskilt av en bindestrek. Første del er , ISO 3166-1 alfa-2-koden for Kenya. Andre del er tre sifre.

## Nåværende koder

## Endringer
Følgende endringer i Kenyas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Kenyas provinser

## Eksterne lenker
* Regions of Eritrea, Statoids.com
Fairytales

***Fairytales*** er navnet på flere musikkalbum

*Fairytales (Radka Toneff-album), 1982
*Fairytales (Secret Garden-album), 1998
*Fairytales (Alexander Rybak-album), 2009

* «*[[Radka Toneff / Steve Dobrogosz: Fairytales|Fairytales]]*» er også en musikkhistorisk bok fra 2011, om Radka Toneffs album fra 1982.
Upper River

**Upper River** var en av Gambias fem divisjoner. Den var den østligste divisjonen i landet, hadde et areal på &nbsp;km², og hadde &nbsp;innbyggere i folketellinga i 2010.

Divisjonen var delt inn i fire distrikter: Fulladu East, Kantora, Wuli og Sandu.
Nils Anders Mortensen

**Nils Anders Mortensen** (født 18. januar 1971) er en norsk klassisk pianist fra Flekkefjord.

## Utgivelser
* *Im Freien* med verk av Debussy, Grieg og Bartok (Lawo Classics-LWC1032, 2012)
* *[[Geirr Tveitt]]: Pianokonsert nr. 5 + Variations on a Folk-song from Hardanger* med Stavanger Symfoniorkester og dirigent Ole Kristian Ruud (BIS-CD-1252, 2004)
* *[[Olav Anton Thommessen]]: [[Veslemøy synsk]]* med Marianne Beate Kielland, mezzosopran (2L-078-SABD, 2011)
* Hjalmar Borgström: «Die Nacht der Toten», på utgivelsen *Borgstrøm: Violin Concerto and Two Symphonic Poems* med NorrlandsOperans symfoniorkester og dirigent Terje Boye Hansen (Simax-PSC1311, 2010)
* Catharinus Elling: «Pianokvartett g-moll», på utgivelsen *Catharinus Elling: Quartets* med Engegårdkvartetten (Simax-PSC1304, 2011)
* *Reverie* med Knut Erik Sundquist, kontrabass (Spell Musikk-SMCD 0711, 2011)

## Referanser


## Eksterne lenker
* 
*  Liste over utgivelser på LAWO Store
*  Biografi på highresaudio.com, besøkt 16. juni 2020
De forlatte barna

***De forlatte barna*** er en roman av Margit Sandemo fra 1976. Originalens tittel var *De övergivna barnen*. Den ble publisert som føljetong i en rekke ukeblader i Norden, før den ble utgitt som bok nr. 24 i serien «*Margit Sandemos beste føljetonger*». I Andesfjellene blir en elv endret i sitt løp, slik at man kan utvinne mineraler fra fjellet. Indianere som bor i landsbyer under fjellet blir ikke advart i tide, og en rekke mennesker dør som følge av flommen den nye elven skaper. På en liten plantasje høyt opp i Andesfjellene er 7 små barn sperret inne og fanget. Hit kommer Kiron, villmarksmannen som ikke skyr noe, men som har flyktet fra hovedstaden, da han oppdager at kjæresten hans, Susann er gravid. Ved en feiltakelse kommer han til indianerlandsbyen, og berger barna. På veien tilbake med 7 små barn, mer eller mindre syke og dødende, endrer han oppfatning om mange ting, og kan ikke komme tilbake i tide til Susann, og barnet hun bærer på.

## Utgivelser i utvalg
*«Margit Sandemos beste føljetonger nr.24» Bladkompaniet 1984, ISBN 82-509-1474-0
*«Margit Sandemos beste dobbeltbok», Schibsted 2006

## Kilder
*«Kjære Margit», Bladkompaniet 1994
Gill Marcus

**Gill Marcus** (født 10. august 1949 i Johannesburg) er en sørafrikansk økonom, som er sentralbanksjef i Sør-Afrikas sentralbank. Hun er Sør-Afrikas første kvinnelige sentralbanksjef, og tiltrådte stillingen 9. november 2009.

## Bakgrunn
Hun ble født i Johannesburg, og begge foreldrene hennes var antiapartheid-forkjempere. Hennes besteforeldre kom fra Litauen, men begge hennes foreldre, Molly og Nathan, ble født i Johannesburg. Foreldrene var medlemmer av South African Communist Party. 

## Eksil i London
Marcus startet på et Bachelor of Commerce-studium på University of the Witwatersrand i Johannesburg, men måtte bli med til London da foreldrene dro i eksil i 1969. Imidlertid fortsatte hun studiene på samme universitet, ved hjelp av brevveksling. I London drev hun familiens salatbar i Knightsbridge, men ble også medlem av South African Communist Party og ANC. I ANC arbeidet hun med informasjonsinnsamling, og hun ble etterhvert redaktør i deres nyhetsbulletin, en stilling hun hadde i 15 år. 

## Retur til Sør-Afrika
I 1970 ble forbudet mot ANC opphevet, og hun flyttet tilbake til Sør-Afrika etter 21 år i eksil. Hun var en av de første ANC-medlemmene som flyttet tilbake til Sør-Afrika, og hun ledet deres avdeling for informasjon og publisitet fram til 1994. Fram mot valget i Sør-Afrika i 1994, som var Sør-Afrikas første frie valg etter slutten på apartheid, var hun sentral i ANCs mediapolitikk i valgkampen. I valget ble hun stemt inn i parlamentet og ble leder for *Joint Standing Committee on Finance*. I 1996 ble hun visefinansminister, og i 1999 visesentralbanksjef for Sør-Afrikas sentralbank, mens Tito Mboweni var sentralbanksjef. Hun var da den første visesentralbanksjefen i Sør-Afrikas historie. 

Da hennes femårsperiode som visesentralbanksjef var omme i 2004, valgte hun å forlate sentralbanken, fordi samarbeidet med Mboweni ikke fungerte. Hun gikk da til Gordon Institute of Business Science, der hun ble professor i *Policy, Leadership and Gender Studies* (politikk, ledelse og kjønnsstudier). Fra 2007 var hun styreformann i Absa Group, fram til hun returnerte til sentralbanken i 2009.

Den 9. november 2009 ble hun utnevnt til Sør-Afrikas niende sentralbanksjef, landets første kvinnelige.

## Referanser


## Eksterne lenker
* Sør-Afrikas sentralbank – Profile of Gill Marcus 
* Jewish Women's Archive – Gill Marcus
Hallvard Bergh

**Hallvard Arneson Ellestad Bergh** (1850–1922) var lærer, barnebokforfatter og folkeminnesamler. Lærereksamen 1867. Bodde i Wisconsin, USA en tiårsperiode. Studenteksamen 1876. Lærer i Valdres 1878–1913.

## Bøker
* 1879: *Sogur m.m. fraa Valdris og Hallingdal*
* 1882: *Nye Folke-Eventyr og Sagn fra Valdres og Hallingdal*
* 1886: *Nye Folke-Eventyr og Billeder fra Norge.*
* 1889: Barneboka *Reise te versens ende*
* 1889: Barneboka *Hvorledes Maria sankede pengene*
* 1903: *Fra fjord og lid og fjell. 10 forteljingar*

## Eksterne lenker
* allkunne.no
Donnie Wahlberg

**Donald Edmond Wahlberg jr.** (født 1969) er en amerikansk skuespiller og artist fra Boston i Massachusetts. Han er medlem av det amerikanske boybandet New Kids on the Block.

Wahlberg debuterte som skuespiller i 1996 med filmen *[[Bullet (film fra 1996)|Bullet]]*, der Mickey Rourke og Tupac Shakur hadde hovedrollene. Samme år dukket han som en av kidnapperne i filmen *[[Ransom (1996)|Ransom]]* med Mel Gibson. Wahlberg fikk oppmerksomhet for sin rolle i filmen *[[The Sixth Sense]]* fra 1999, der han spilte en tidligere pasient av Bruce Willis' rollefigur i begynnelsen av filmen. Denne rollen var opprinnelig beregnet for en 13 år gammel gutt, inntil Wahlberg møtte forfatter og regissør M. Night Shyamalan. I 2001 fikk Wahlberg en rolle i TV-miniserien ''Krigens brorskap'', der handlingen er lagt til den andre verdenskrig. 

Wahlberg hadde også hovedrollen i dramaserien *[[Boomtown]]*, som gikk på NBC i 2002 og 2003. Der spilte han en etterforsker i Los Angeles-politiet. I 2005 spilte Wahlberg rollen som etterforsker Eric Matthews i filmen *[[Saw II]]*. Han gjentok denne rollen i *[[Saw III]]* i 2006 og på nytt i *[[Saw IV]]* i 2007. I oppfølgeren *[[Saw V]]* i 2008 var han med via arkivopptak fra de forrige filmene. I 2006 hadde Wahlberg rollen som løytnant Burton i filmen *[[Annapolis (film)|Annapolis]]*, med James Franco i hovedrollen. I september 2006 hadde Wahlberg hovedrollen i den kortlivede TV-serien *[[Runaway (TV-serie)|Runaway]]*. I 2007 spilte han mot John Leguizamo i TV-serien *[[The Kill Point (TV-serie)|The Kill Point]]*, og i 2008 var han med i *[[Righteous Kill (film)|Righteous Kill]]*, der han spilte mot Robert De Niro og Al Pacino. 

Wahlberg innehar en av hovedrollene som detektiv i TV-serien *[[Blue Bloods (TV-serie)|Blue Bloods]]*, der handlingen er lagt til New York City. I USA sendes serien på kanalen CBS.

## Privatliv
Wahlberg er nest yngst av ni barn og har irsk, engelsk og svensk opphav. Han er bror til skuespilleren Mark Wahlberg.

Wahlberg giftet seg med Kim Fey den 20. august 1999. De fikk to barn sammen før de tok ut skilsmisse den 13. august 2008.
## Referanser


## Eksterne lenker
* 
*
We Love The 90’s

**We Love The 90's** er en turne som første gang ble gjennomført i 2011. Turneen tar for seg høydepunktene fra 1990-tallet i form av film og musikkinnslag innen sjangeren eurodance. Produsenter for showet er Thomas Borgvang kjent fra eurodance gruppen Reset og Christopher Collings.

## Artister
;2011

* 2 Unlimited 
* Vengaboys  
* E-Type  
* Dr. Alban  
* Infinity  
* Reset  
* Soda

;2012

* Scooter  
* Haddaway  
* Culture Beat  
* Captain Jack 
* Daze  
* Dr. Bombay

## Location
;2011

;2012

## Eksterne lenker
* We Love The 90's offisielle Hjemmeside
* Collings Entertainment offisielle Hjemmeside
Petter Sortland

**Petter Sortland** (født 3. mai 1961 i Årdal) har siden høsten 2011 vært ordfører i Høyanger kommune i Sogn og Fjordane. Etter kommunestyrevalget i 2015 ble han gjenvalgt som ordfører i Høyanger for perioden 2015-2019. Sortland representerer Arbeiderpartiet. I februar 2016 ble han valgt til leder for Sogn regionråd som er et  regionssamarbeid mellom ni kommuner i Sogn.

Før han ble ordfører i 2011 var Sortland næringssjef i Høyanger kommune og daglig leder av Høyanger Næringsutvikling (HNU). 
## Referanser
Tommer kvikksølv

**Tommer kvikksølv** (fra engelsk: ) er en enhet for trykk med symbolet **inHg**. Enheten stammer fra kvikksølvbarometeret, som først ble tatt i bruk i 1643 av Evangelista Torricelli, en elev av Galileo Galilei. Den brukes imidlertid fremdeles i enkelte sammenhenger innen for eksempel luftfart. 

Enheten er definert som trykket fra en 1 tomme høy kvikksølvsøyle ved 0&nbsp;℃ og standardtyngdekraft:

:1 inHg = 3 386,389 Pa ved 0&nbsp;℃.

I eldre litteratur ble en tomme kvikksølv ofte definert ved 15,6&nbsp;℃:

:1&nbsp;inHg = 3 376,85 pascal ved 15,6&nbsp;℃.

## Se også
* Millimeter kvikksølv
Rundabranden

**Rundabranden** er en fjellformasjon på øyen Runde i Herøy kommune på Sunnmøre. Den har en høyde på 294 meter over havet.

Rundabranden reiser seg rett opp fra havet, og utgjør det nesthøyeste punktet der den ligger nordvest på Rundefjellet. Sett fra Holmefjorden ser formasjonen ut som et trappetrinn, et motiv som har blitt et lett gjenkjennelig landemerke og symbol på kampen mot naturkreftene. I «Herøysongen» heter det blant annet: *og Rundabranden stolt ur havet kneiser*

## Referanser
Tomatis-metoden

**Tomatismetoden** er en alternativ behandlingsform som går ut på å trene opp lytteevnen. Tomatis-metoden skiller mellom hørsel og evnen til å lytte. Teorien bak tomatismetoden er at lytteevne er essensiell i utviklingen av mange ferdigheter. 

Tomatisterapeuter mener at for eksempel konsentrasjonsproblemer, ADHD, lese- og skrivevansker, svekket hørsel, og nedsatt hukommelse har en viss sammenheng med nedsatt lytteevne. Det finnes en også anekdoter om at metoden har gitt dramatiske forbedringer hos autister, men ved forskning under kontrollerte har man ikke klart å påvise noen slik effekt.

Behandling med tomatis-metoden går ut på å lytte til programmer som består av musikk, og det skiftes mellom å fremme og hemme lave og høye lydfrekvenser. Behandlingsmetoden ble utviklet på 1950-tallet av den franske øre-, nese-, halslegen Alfred Tomatis (1920–2001). 

Ifølge NIFAB foreligger det ikke vitenskapelig basert kunnskap om hvorvidt metoden virker eller ikke.

## Referanser